En bil kørte onsdag eftermiddag op i en anden på E45 i sydgående retning ved Hjallerup. Bilen der blev påkørt bagfra kørte efterfølgende i grøften og videre ud på en mark, hvor den endte med at slå en kolbøtte. Det oplyser Nordjyllands Politi. Føreren af bilen, der endte på marken, er blevet redet ud af bilen. Hun er ved bevidsthed, men har rygsmerter. Den anden implicerede bil, der kørte op i bilen, der endte på marken, er blevet efterladt på motorvejen og føreren har forladt stedet. Politiet leder derfor nu efter føreren af den anden bil.

Referat:
Et færdselsuheld på E45 ved Hjallerup endte med, at den ene af to implicerede biler kørte i grøften. Føreren af den anden bil har forladt uheldsstedet.